Надзіва цікавы і адукаваны чалавек. Мы абмяркоўвалі генацыд тутсі ў Руандзе, руска-японскую вайну 1905 года, рэлігію (ён каталік) і атэізм, чалавечую подласць і мужнасць. У значнай ступені Алесь зрабіў мяне і іншых хлопцаў у камеры моцнымі. Ён нас пераконваў, што наш дух вольны заўсёды, а закаваўшы цела ў чатыры сцяны, яны нічога не змогуць з намі зрабіць. Зараз я бачу яго спакойны твар на судзе, добрую ўсмешку і разумею, што ён вышэйшы за ўсё гэта. Ён вышэйшы за сваіх суддзяў, вышэйшы за натоўп пагоннікаў, вышэйшы за ўсіх тых, хто забівае яго краіну.